|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТ: +381 21 487 46 02, 487 45 58, 487 42 62ounz@vojvodinа.gov.rs |
|  | ЧИСЛО: 128-451-61/2021-01 | ДАТУМ: 3. фебруара 2021. року |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней Покраїни Войводини («Службени новини АПВ», число 14/15 и 10/17), члена 6. пасус 1. Правилнїка о условийох реґресованя превоженя школярох штреднїх школох у АП Войводини («Службени новини АПВ», число 6/17) и Правилнїка о вименки Правилнїка о условийох реґресованя превоженя школярох штреднїх школох у АП Войводини («Службени новини АПВ», число 7/18), а у вязи зоз Покраїнску скупштинску одлуку о буджету Автономней Покраїни Войводини за 2021. рок («Службени новини АПВ», число 66/20), покраїнски секретар за образованє, предписаня, управу и национални меншини – национални заєднїци розписує

**КОНКУРС**

**ЗА РЕҐРЕСОВАНЄ ПРЕВОЖЕНЯ ШКОЛЯРОХ ШТРЕДНЇХ ШКОЛОХ НА ТЕРИТОРИЇ АП ВОЙВОДИНИ ЗА 2021. РОК**

Конкурс ше розписує на суму средствох хтори обезпечени з Покраїнску скупштинску одлуку о буджету Автономней Покраїни Войводини за 2021. рок на окремним роздїлу Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) за реґресованє превоженя школярох штреднїх школох у АП Войводини за 2021. рок у суми **151.000.000,00 динари**. Средства наменєни за финансованє и софинансованє реґресованя превоженя школярох штреднїх школох у медзигородским транспорту хтори каждодньово путую од места биваня по школу и назад.

**УСЛОВИЯ КОНКУРСА**

*1. Подношителє прияви*

 Хаснователє хтори маю право участвовац у розподзельованю средствох то општини и городи на териториї Автономней Покраїни Войводини.

 *2. Критериюми розподзельованя средствох*

Критериюми розподзельованя средствох по Правилнїку о условийох реґресованя превоженя школярох штреднїх школох у АП Войводини тоти:

* число школярох штреднїх школох зоз подруча општини або городу хтори каждодньово путую од места биваня по школу,
* релациї путованя,
* ступень розвитосци општини або городу у Автономней Покраїни Войводини, яки утвердзени з актом Влади Републики Сербиї и
* можлївосци финансованя з општинского/городского буджету.

**СПОСОБ ПОДНОШЕНЯ ПРИЯВИ**

Прияви за додзельованє средствох ше подноши на єдинственим конкурсним формуларе Секретарияту (з прилогами). Комплетну конкурсну документацию мож превжац од **3**. **фебруара** **2021. року** на web адреси Секретарияту: [**www.puma.vojvodina.gov.rs**](http://www.puma.vojvodina.gov.rs/)

*Подношитель прияви, ґу Прияви, треба же би приложел:*

* Прилог число 1 и 1а – Таблїчки о калкулацийох трошкох превоженя школярох штреднїх школох,
* Прилог число 2 – Таблїчка з основнима податками у вязи з реґресованьом превоженя школярох штреднїх школох,
* Прилог число 3 – Список школярох-путнїкох штреднїх школох у медзигородским транспорту у школским 2020/2021. року на подручу општини/городу,
* Прилог число 4 – Финансийни план реґресованя превоженя школярох штреднїх школох у општини/городу з прецену потребних средствох за 2021. рок.

Прияви ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом: «За конкурс – реґресованє превоженя школярох штреднїх школох», Булевар Михайла Пупина 16, 21000 Нови Сад, або ше их подноши особнє, з придаваньом писарнїци покраїнских орґанох управи у Новим Садзе (у прижемю будинку Покраїнскей влади).

**Термин за подношенє приявох на Конкурс то 3. марец 2021 року.**

Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє потребних условийох.

Нєблагочасни або нєподполни прияви ше нє будзе розпатрац.

Резултати конкурсу ше обяви на интернет боку Секретарияту.

**Додатни информациї у вязи зоз Конкурсом мож достац у Секретарияту на телефон: 021/487 4602 , 487 4558 и 487 4262.**

 ПОКРАЇНСКИ СЕКРЕТАР,

 Жолт Сакалаш